Vrou in Hartenbos verkrag | Netwerk24
Deur Jackie Kruger 22 November 2019 16:29
Die voorval het Donderdag omstreeks 10:00 plaasgevind.
Die vrou is oorval, by haar huis ingedwing en toe verkrag. Dit is nie bekend hoe die man toegang tot die kompleks gekry het nie.
Kapt. Wollie Fourie, polisiewoordvoerder, sê die vrou het benewens die verkragting verskeie ligte beserings opgedoen. " 'n Samestelling van die verdagte se gesig word opgestel en die ondersoek duur voort."
Niemand is nog in hegtenis geneem nie. Die man het glo 'n denimbroek, donkerblou hemp, pet en rubberstewels gedra.
Volgens die Mossel Bay Advertiser, 'n plaaslike koerant, is die vrou die afgelope drie maande deur 'n onbekende man geteister wat glo ook in 'n stadium by haar voordeur gesien is.